钦定古今图书集成/明伦汇编/氏族典/第208卷 > 曹世表
## 钦定古今图书集成/明伦汇编/氏族典/第208卷 > 曹世表

按《魏书曹世表传》，“世表，字景昇，东魏郡魏人也。魏大
司马休九世孙。祖谟，父庆，并有学名。世表少丧父，举
止有礼度，性雅正，工尺牍，涉猎群书。太和二十三年，
尚书仆射任城王澄奏世表为国子助教，颇失意。后
转司徒记室。永平中，除左将军府司马，以病解。延昌
中，除清河太守。正光中，拜前将军、通直散骑常侍。大”
将军、京兆王继西征，以为从事中郎，摄中水兵事。还
都，拜司空长史。孝昌中，转尚书右丞。后加征卤将军，
出行豫州刺史。值萧衍将湛僧珍陷东豫州，朝廷以
源子恭代世表为州，以世表为东南道行台讨之。贼
平，复以世表行豫州事。还朝，加左将军，兼尚书东道
行台。卒时年五十四。永熙中，赠平东将军、齐州刺史。